Държавен вестник, бр. 60, 2014 г., стр. 59

БРОЙ  60	
Д Ъ Р Ж А В Е Н  В Е С Т Н И К 	
СТР.  59  
НАРЕДБА № 4 
от 15 юли 2014 г.
за специфичните изисквания към производ-
ството на суровини и храни от животински 
произход в кланични пунктове, тяхното 
транспортиране и пускане на пазара
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят специ-
фичните изисквания към кланични пунктове.
(2) Наредбата се прилага за едри и дребни 
преживни животни и за свине с изключение 
на породата източнобалканска свиня.
Г л а в а  в т о р а
ИЗИСКВАНИЯ КЪМ КЛАНИЧНИТЕ 
ПУНКТОВЕ
Чл. 2. (1) Кланичният пункт се изгражда 
към ферма, на която собственик, ползвател или 
наемател е фермерът, като в пункта се колят 
само животни, които са негова собственост.
(2) В кланичните пунктове се колят само 
ограничен брой животни.
Чл. 3. В кланичните пунктове се спаз-
ват всички изисквания на Регламент (ЕО) 
№ 852/2004 на Европейския парламент и на 
Съвета от 29 април 2004 г. относно хигиената 
на храните (ОВ L 139, 30.04.2004 г.).
Чл. 4. В кланичните пунктове не се прила-
гат изискванията на Приложение III, Раздел I, 
Глава II, т. 1, т. 2, букви „г“ и „д“, т. 5, 6, 7 и 8 
от Регламент (EО) № 853/2004 на Европейския 
парламент и на Съвета от 29 април 2004 г. относно 
определяне на специфични хигиенни правила 
за храните от животински произход (OB L 226, 
25.06.2004 г.) ( Регламент (EО) № 853/2004).
Чл. 5. Предкланичният и следкланичният 
преглед се извършват съгласно изискванията 
на Регламент (ЕО) № 854/2004 на Европейския 
парламент и на Съвета от 29 април 2004 г. 
за определяне на специфичните правила за 
организирането на официален контрол върху 
продуктите от животински произход, пред-
назначени за човешка консумация (OB L 226, 
25.06.2004 г.) (Регламент (ЕО) № 854/2004).
Чл. 6. По време на клането в кланичните 
пунктове се спазват изискванията на Регламент 
(ЕО) № 1099/2009 на Съвета от 24 септември 
2009 г. относно защитата на животните по 
време на умъртвяване (OB L 303, 18.11.2009 г.).
Чл. 7. (1) Кланичните пунктове трябва 
да разполагат с достатъчно покрита площ за 
дейността, която извършват.
(2) Кланичният пункт се състои от най-
малко две помещения или от едно помещение, 
в което ясно са разграничени две зони: една 
за „чисти“ и една за „мръсни“ операции.
(3) Едно и също помещение в кланичния 
пункт се използва за няколко етапа на работа 
(включително за изпразване и изчистване на 
стомаси и черва), при условие че тези етапи 
са последователни и разделени от времеви 
интервал и след всеки етап се извършва по-
чистване и дезинфекция.
Чл. 8. Изисква се най-малко едно хладилно 
съоръжение за кланични трупове, които трябва 
да се съхраняват до получаване на резултати от 
необходимите лабораторни тестове, съгласно 
разпоредбите на Регламент (ЕО) № 999/2001 
на Европейския парламент и на Съвета от 22 
май 2005 г. относно определяне на правила за 
превенция, контрол и ликвидиране на някои 
трансмисивни спонгиформни енцефалопа-
тии (OB L 147, 31.05.2001 г.), Регламент (ЕО) 
№ 2073/2005 на Комисията от 15 ноември 
2005 г. относно микробиологични критерии 
за храните (OB L 338, 22.12.2005 г.), Регламент 
(ЕО) № 2075/2005 на Комисията от 5 декември 
2005 г. относно установяване на специфични 
правила за официалния контрол на трихинели 
(Trichinella) в месото (OB L 338, 22.12.2005 г.).
Чл. 9. В кланичните пунктове трябва да има 
създадени условия за разделяне на работното 
от ежедневното облекло.
Чл. 10. В кланичните пунктове се спазват 
всички изисквания по отношение на хигиена 
при клането, посочени в Приложение III, Раз-
дел I, Глава IV на Регламент (ЕО) № 853/2004.
Чл. 11. Страничните животински продук­
ти (СЖП), които не са предназначени за 
човешка консумация, се събират, съхраняват 
и обезвреждат в съответствие с разпоредбите 
на Регламент (ЕО) № 1069/2009 на Европей-
ския парламент и на Съвета от 21 октомври 
2009 г. за установяване на здравни правила 
относно странични животински продукти и 
производни продукти, непредназначени за кон-
сумация от човека, и за отмяна на Регламент 
(ЕО) № 1774/2002 (OB L 300, 14.11.2009 г.). 
Специфично рисковите материали от едри 
преживни животни и дребни преживни жи-
вотни се отделят под контрола на официален 
ветеринарен лекар или официален помощник 
и се съхраняват в заключващ се надписан 
съд до транспортирането им за обезвреждане.
Г л а в а  т р е т а
ЗДРАВНА И ИДЕНТИФИКАЦИОННА 
МАРКИРОВКА
Чл. 12. За маркиране на кланичните трупове 
се използва здравната маркировка, описана в 
Приложение I, Раздел I, Глава III от Регламент 
(ЕО) № 854/2004.
Чл. 13. Месо, вътрешности и субпродукти, 
произведени в кланични пунктове, се марки-
рат с идентификационна маркировка съгласно 
Регламент (EО) № 853/2004.
Чл. 14. Неотложното клане се извършва 
съгласно изискванията на Приложение III, Раз-
дел I, Глава VI на Регламент (EО) № 853/2004.